Public procurement notice: Contract Notice
Published: 2018-12-20
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33000000
Submission deadline: 2019-01-28
Award criteria: The most economic tender

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Hankinnan kohteena on taipuisa endoskopia ja siihen liittyvät tornikokonaisuudet laitteistoineen, sekä endoskooppien pesukoneiden ja kuivauskaappien hankintasopimus. Tarjouspyynnössä on huomioitu taipuisan endoskopian yleisimmät tekniset vaatimukset sekä toimitukseen, asennukseen ja huoltoon liittyvät seikat.
Sopimuksen kesto on kolme (3) vuotta, jonka jälkeen on mahdollisuus kahteen yhden (1+1) vuoden optioon. Tilaaja päättää option käytöstä erikseen.
Tarjottujen tuotteiden tulee olla tarjouspyyntömateriaalista ilmi käyvien ehdottomien vaatimusten ja määritysten mukaisia. Pyydetyt lisätiedot tarjotuista tuotteista tulee antaa positioittain ja/tai liittää tarjouspyynnössä annettujen ohjeiden mukaisesti. Tarjottujen tuotteiden tulee soveltua niille aiottuun käyttötarkoitukseen.
Hankinnan kohde on jaettu osiin riippumatta kohdan II.1.6) muotoilusta. Cloudian rakenteesta johtuen hankintayksikkö on kuvannut hankinnan eri positiot erillisessä liitteessä 1 Yleiskuvaus hankinnan kohteesta ja tarkoituksesta.
Tilaaja varaa oikeuden jatkaa sopimuskautta kahdella vuoden (1+1) mittaisella optiokaudella. Tilaaja päättää optiosta viimeistään kolmantena vuonna hankintasopimuksen allekirjoittamisesta.
Asia on kuvattu kohdassa II 2.7) Sopimuksen jatkamisen kuvaus. Tarjoajan tulee tarjota huoltosopimusta pakollisena optiona positioihin 5 ja 6 tarjouspyynnön kohdassa Hankinnan kohteen kriteerit. Tilaaja päättää option käytöstä erikseen. Huoltosopimusluonnos on tarjouspyynnön liitteenä.
Tarjoaja voi tarjota vapaaehtoisena optiona ehdottomat vaatimukset täyttävää intubaatioskooppia. Mikäli tarjoajalla on ehdottomat vaatimukset täyttävä intubaatioskooppi valikoimissaan, tulee tarjoaja saamaan 5 pistettä kokonaisvertailuun yhteispisteisiin. Tarjoaja, jolla ei ole ehdottomat vaatimukset täyttävää intubaatioskooppia valikoimissaan, saa tästä 0 pistettä kokonaisvertailun yhteispisteisiin. Mikäli ensisijaisuusjärjestyksessä sijalla yksi (1) olevalla tarjoajalla ei ole valikoimissaan ehdottomat vaatimukset täyttävää intubaatioskooppia, tulee hankintayksikkö hankkimaan kyseisen endoskoopin ja siihen kiinteästi liittyvän tornikokonaisuuden ensisijaisuusjärjestyksessä sijalla kaksi (2) tai kolme (3) olevilta tarjoajilta tai kokonaan tämän sopimuksen ulkopuolelta. Tämä siitä syystä, että intubaatioskooppi liittyy kiinteästi leikkaussalivarustukseen sekä leikkaussalissa olevaan tornikokonaisuuteen ja niiden tulee olla keskenään yhteensopivat.
Tarjouspyynnössä ilmoitetut kellonajat ovat Suomen aikoja. Tarjoukset pyritään avaamaan samana päivänä kuin tarjousten jättämisen määräaika on päättynyt.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Alihankkijaa koskevat tiedot tulee antaa erillisellä liitteellä, joka ladataan osaksi tarjousta, ja liite tulee nimetä "Alihankkijan tiedot".
Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset, kuin tässä lomakkeessa on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon HUS Logistiikan kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin. Ryhmittymästä tulee antaa seuraavat tiedot:
Ryhmittymää koskevat tiedot tulee antaa erillisellä liitteellä, joka ladataan osaksi tarjousta, ja liite tulee nimetä "Ryhmittymän tiedot".